CELEX: 32004R0849
Language: el
Date: 2004-04-29 00:00:00
Title: Κανονισμού (ΕΚ) αριθ. 849/2004 του Ευρωπαϊκού Κοινοβουλίου και του Συμβουλίου της 29ης Απριλίου 2004 για την τροποποίηση του κανονισμού (ΕΚ) αριθ. 2320/2002 για τη θέσπιση κοινών κανόνων στο πεδίο της ασφάλειας της πολιτικής αεροπορίας (Κείμενο που παρουσιάζει ενδιαφέρον για τον ΕΟΧ)

30.4.2004        EL Επίσηµη Εφηµερίδα της Ευρωπαϊκής Ένωσης                        L 158/ 1
_______________________________________________________________________________
                                                 I
                     (Πράξεις για την ισχύ των οποίων απαιτείται δηµοσίευση)
  ΚΑΝΟΝΙΣΜΟΣ (ΕΚ) αριθ. 849/2004 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ
                                         ΣΥΜΒΟΥΛΙΟΥ
                                     της 29ης Απριλίου 2004
    για την τροποποίηση του κανονισµού (ΕΚ) αριθ. 2320/2002 για τη θέσπιση κοινών κανόνων
                        στο πεδίο της ασφάλειας της πολιτικής αεροπορίας
                       (Κείµενο που παρουσιάζει ενδιαφέρον για τον ΕΟΧ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη ίδρυσης της Ευρωπαϊκής Κοινότητας και ιδίως το άρθρο 80, παράγραφος 2,
την πρόταση της Επιτροπής,
τη γνώµη της Ευρωπαϊκής Οικονοµικής και Κοινωνικής Επιτροπής1,
αφού ζήτησε τη γνώµη της Επιτροπής των Περιφερειών,
Αποφασίζοντας σύµφωνα µε τη διαδικασία του άρθρου 251 της Συνθήκης2,
1
      Γνώµη που εξεδόθη στις 28 Ιανουαρίου 2004 (δεν δηµοσιεύθηκε ακόµη στην Επίσηµη
      Εφηµερίδα).
2
      Γνώµη του Ευρωπαϊκού Κοινοβουλίου της 11ης Μαρτίου 2004 (δεν δηµοσιεύθηκε ακόµη
      στην Επίσηµη Εφηµερίδα), απόφαση του Συµβουλίου της 29ης Απριλίου 2004.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                          L 158/ 2
_______________________________________________________________________________
Εκτιµώντας τα εξής:
(1)   Ο κανονισµός (ΕΚ) αριθ. 2320/20021 καθιερώνει εναρµονισµένους κοινούς κανόνες στο
      πεδίο της ασφάλειας της πολιτικής αεροπορίας.
(2)   Από την εφαρµογή του κανονισµού (ΕΚ) αριθ. 2320/2002 προκύπτει η ανάγκη να γίνουν
      τεχνικές τροπολογίες. Με τις τροπολογίες αυτές δεν επιδιώκεται η µεταβολή του πεδίου
      εφαρµογής του κανονισµού ούτε επηρεάζεται αρνητικά η ασφάλεια των επιβατών της
      πολιτικής αεροπορίας.
(3)   Ο κανονισµός (ΕΚ) αριθ. 2320/2002 επιτρέπει την καθιέρωση διαφορετικών αλλά επαρκών
      επιπέδων ασφαλείας για τους µικρότερους αερολιµένες. Είναι λοιπόν σκόπιµο να επιτραπούν
      τα ίδια κατάλληλα επίπεδα ασφάλειας και στα δύο άκρα της πτήσης.
(4)   Ο κανονισµός (ΕΚ) αριθ. 2320/2002 πρέπει να τροποποιηθεί καταλλήλως,
ΕΞΕ∆ΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
                                            Άρθρο 1
Ο κανονισµός (ΕΚ) αριθ. 2320/2002 τροποποιείται ως εξής:
1.    Στο άρθρο 2 προστίθεται ο εξής ορισµός:
      «(4) «οροθετηµένη περιοχή, η περιοχή που χωρίζεται από άλλες περιοχές υψηλής ασφάλειας
            του αεροδροµίου µε έλεγχο πρόσβασης.»,
1
      ΕΕ L 355, 30.12.2002, σ. 1.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 158/ 3
_______________________________________________________________________________
2.    Το άρθρο 4 τροποποιείται ως εξής:
      -     η παράγραφος 3 αντικαθίσταται από τα εξής:
      «3.   Η αρµόδια αρχή κράτους µέλους δύναται, µε βάση την αξιολόγηση του τοπικού
      κινδύνου και εφόσον η εφαρµογή των µέτρων ασφαλείας που αναφέρονται στο παράρτηµα
      είναι δυσανάλογη ή εάν τα εν λόγω µέτρα είναι ανεφάρµοστα για αντικειµενικούς πρακτικούς
      λόγους, να λαµβάνει εθνικά µέτρα ασφαλείας για την επίτευξη καταλλήλου επιπέδου
      προστασίας στους αερολιµένες:
      (α)   µε ετήσιο µέσο όρο που να µην υπερβαίνει τις δύο εµπορικές πτήσεις ηµερησίως ή
      (β)   όπου πραγµατοποιούνται µόνο πτήσεις γενικής αεροπορίας ή
      (γ)   µε εµπορική δραστηριότητα που περιορίζεται σε αεροσκάφη κάτω των 10 τόνων
            µέγιστου βάρους κατά την απογείωση ή µε λιγότερες από 20 θέσεις,
      λαµβάνοντας υπόψη τις ιδιαιτερότητες των εν λόγω µικρών αερολιµένων.
      Το οικείο κράτος µέλος ενηµερώνει την Επιτροπή για τη λήψη των µέτρων αυτών.»,
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                           L 158/ 4
_______________________________________________________________________________
      -     παρεµβάλλεται η εξής νέα παράγραφος:
      «3α). Η παράγραφος 3 µπορεί επίσης να εφαρµοστεί σε οροθετηµένες περιοχές αεροδροµίων
            µε:
      α)    αποκλειστικά και µόνο πτήσεις γενικής αεροπορίας· ή
      β)    µε εµπορική δραστηριότητα που περιορίζεται σε αεροσκάφη κάτω των 10 τόνων
            µέγιστου βάρους κατά την απογείωση ή µε λιγότερες από είκοσι θέσεις.
      Η οροθετηµένη περιοχή αναφέρεται στο πρόγραµµα ασφάλειας του αεροδροµίου.
      Έκαστη πτήση που προέρχεται από οροθετηµένη περιοχή αεροδροµίου αναφέρει το γεγονός
      αυτό στον αερολιµένα προορισµού πριν από την άφιξη της πτήσης».
3)    Στο άρθρο 7 οι λέξεις «ελέγχονται», «έλεγχοι», «ελεγκτές» και «εκθέσεις ελέγχου»
      αντικαθίστανται από τις λέξεις «παρακολουθούνται », «δραστηριότητες παρακολούθησης της
      συµµόρφωσης», «άτοµα» και «εκθέσεις παρακολούθησης της συµµόρφωσης» αντιστοίχως.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 158/ 5
_______________________________________________________________________________
4.    Το παράρτηµα τροποποιείται ως εξής:
      -     στο σηµείο 5.2 προστίθεται η ακόλουθη παράγραφος :
      «3.   Εξαιρέσεις
            Οι παραδιδόµενες αποσκευές των αναφερόµενων στο σηµείο 4.1, παράγραφος 3,
            µπορεί να αποτελέσουν αντικείµενο ειδικών µέτρων ελέγχου ασφαλείας ή να
            εξαιρεθούν από τον έλεγχο ασφαλείας».
      Στο σηµείο 7.3, παράγραφος 1 (β), η τελική πρόταση αντικαθίσταται από τα εξής:
      «ώστε να εξασφαλίζεται ότι δεν περιέχει οιοδήποτε απαγορευµένο αντικείµενο των
      σηµείων iv και v του προσαρτήµατος εκτός και αν έχει ήδη δηλωθεί και έχει ήδη αποτελέσει
      αντικείµενο των ισχυόντων µέτρων ασφαλείας· και».
 ---pagebreak--- 30.4.2004      EL Επίσηµη Εφηµερίδα της Ευρωπαϊκής Ένωσης                          L 158/ 6
_______________________________________________________________________________
                                           Άρθρο 2
Ο παρών κανονισµός τίθεται σε ισχύ την εικοστή ηµέρα µετά από τη δηµοσίευσή του στην
Επίσηµη Εφηµερίδα της Ευρωπαϊκής Ένωσης.
Ο παρών κανονισµός είναι δεσµευτικός ως προς όλα τα µέρη του και ισχύει άµεσα σε κάθε κράτος
µέλος.
Στρασβούργο, 29 Απριλίου 2004.
 Για το Ευρωπαϊκό Κοινοβούλιο                            Για το Συµβούλιο
          Ο Πρόεδρος                                        Ο Πρόεδρος
          P. COX                                          M. McDOWELL
                                      _______________